

**Κομοτηνή, 14/2/2021**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |
| **ΠΕΡΙΦΕΡΕΙΑ**  **ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ** | |
| **ΓΡΑΦΕΙΟ ΠΕΡΙΦΕΡΕΙΑΡΧΗ** | |
| simboli_info | Επιστημ. Συνεργάτης  Βασίλης Πνευματικάκης |
| 127719-simple-black-square-icon-social-media-logos-mail | Γ. Κακουλίδη 1, Τ.Κ. 691 32, Κομοτηνή |
| phone-solid | 25313 52130 |
| email_logo | [media.amth@pamth.gov.gr](mailto:media.amth@pamth.gov.gr) |

**ΔΕΛΤΙΟ ΤΥΠΟΥ**

**Διακόπτεται η δια ζώσης λειτουργία των σχολείων τη Δευτέρα 15/2 με απόφαση του Περιφερειάρχη ΑΜΘ**

Τη διακοπή της δια ζώσης λειτουργίας των σχολείων πρωτοβάθμιας και δευτεροβάθμιας εκπαίδευσης καθώς και των παιδικών και βρεφονηπιακών σταθμών σε όλους τους Δήμους της Περιφέρειας Ανατολικής Μακεδονίας και Θράκης τη Δευτέρα 15 Φεβρουαρίου αποφάσισε ο Περιφερειάρχης ΑΜΘ κ. Χρήστος Μέτιος, μετά από συνεννόηση με τους πέντε χωρικούς Αντιπεριφερειάρχες και τον Περιφερειακό Διευθυντή Εκπαίδευσης ΑΜΘ κ. Κωνσταντίνο Μπαντίκο.

Το μέτρο κρίθηκε αναγκαίο λόγω των χιονοπτώσεων, των χαμηλών θερμοκρασιών και του ολικού παγετού στο σύνολο σχεδόν της Περιφέρειας αλλά και της ανάγκης να μην υπάρξουν παρεκκλίσεις στην πιστή τήρηση των μέτρων υγειονομικής προστασίας Covid-19 λόγω του ψύχους.

Τα μαθήματα θα πραγματοποιηθούν με τηλεκπαίδευση κατόπιν συνεννόησης με τις κατά τόπους Διευθύνσεις Εκπαίδευσης.

**Από το Γραφείο Ενημέρωσης Περιφερειάρχη**

**Ανατολικής Μακεδονίας και Θράκης**